Hugh Banton

**Hugh Robert Banton** (fødd april 1949) er ein britisk organist og orgelbyggjar, mest kjend som medlem av gruppa Van der Graaf Generator.

## Karriere
Banton var fødd inn i ein musikalsk familie, der faren spelte piano og moren ofte song til musikk på radio. To av onklane hans var kyrkjeorganistar. Han byrja først å spele piano då han var fire, og tok pianotimar frå han var sju år gammal. I tenåra tok han timar i både klassisk piano og orgel hos organisten dr. Percy G. Saunders i Wakefield Cathedral, men han likte like godt rock 'n' roll som klassisk musikk.

Etter han forlet skulen gjekk han i lære som fjernsynsteknikar hos BBC i Evesham, og så i London, før han vart medlem av Van der Graaf Generator i mai 1968 då gruppa flytta frå Manchester til London. I gruppa spelte han Farfisa- og Hammondorgel, og la til ei lang rekkje effektar, som phasing, lydbandekko og forvrenging.

Frå 1970 tok han over bassistrolla i gruppa og brukte basspedalane på orgelet. Han spelte òg bassgitar på innspelingar. Han modifiserte Hammond E112-orgelet sitt slik athan kunne skilje forsterkinga med forskjellige effektar. I 1975 byrja han å byggje sitt eige orgel basert på eit Hammondorgel, men med ekstra elektroniske oscillatorar for å få ein full kyrkjeorgellyd. 

Banton endra karriere i slutten av 1976 og slutta i Van der Graaf Generator for å arbeide på utviklinga, utforminga og installasjonen av elektroniske kyrkjeorgel for Makin Organs i Oldham i Lancashire, der han vart teknisk direktør. I 1992 skipa han sitt eige selskap, The Organ Workshop, i Lymm i Cheshire, og seinare i Evesham i Worcestershire. Orgela hans er digitalt genererte bølgjeformer som emulerer lyden av kyrkjeorgel og ein av spesialitetane hans er å kombinere digitale orgelstopp i vanlege vinddrivne pipeorgel, som skapar eit større hybridinstrument. Selskapet hans har installert orgel i forskjellige storleikar i både Storbritannia og utlandet. 

Sidan 2005 har han spelt i eit sameina Van der Graaf Generator i lag med Peter Hammill og Guy Evans.

## Diskografi

### Solo
* *J.S. Bach - The Goldberg Variations* (orgel) (2003)
* *Gustav Holst - The Planets* (orgel) (2009)
**J.S. Bach - HB plays JSB on HB3*  (2019)

### Van der Graaf Generator
* *[[Aerosol Grey Machine]]* (1969)
* *[[The Least We Can Do Is Wave To Each Other]]* (1970)
* *[[H to He, Who Am the Only One]]* (1970)
* *[[Pawn Hearts]]* (1971)
* *[[Godbluff]]* (1975)
* *[[Still Life av Van der Graaf Generator|Still Life]]* (1976)
* *[[World Record av Van der Graaf Generator|World Record]]* (1976)
* *[[Time Vaults]]* (1982)
* *[[Maida Vale av Van der Graaf Generator|Maida Vale]]* (1994)
* *[[An Introduction: From The Least To The Quiet Zone (album)|An Introduction: From The Least To The Quiet Zone]]* (2000)
* *[[The Box av Van der Graaf Generator|The Box]]* (2000)
* *[[Present av Van der Graaf Generator|Present]]* (2005)
* *[[Real Time av Van der Graaf Generator|Real Time]]* (2007)
* *[[Trisector]]* (2008)
* *[[Live At The Paradiso]]* (2009)
* *[[A Grounding in Numbers]]* (2011)
* *[[ALT av Van der Graaf Generator|ALT]]* (2012)
* *[[Do Not Disturb av Van der Graaf Generator|Do Not Disturb]]* (2016)

### Andre samarbeid
* *[[Fool's Mate av Peter Hammill|Fool's Mate]]* (Peter Hammill) (1971)
* *[[Chameleon in the Shadow of the Night]]* (Peter Hammill) (1973)
* *[[The Long Hello]]* (Hugh Banton, Guy Evans, David Jackson, Nic Potter) (1973)
* *[[The Silent Corner and the Empty Stage]]* (Peter Hammill) (1974)
* *[[Nadir's Big Chance]]* (Peter Hammill) (1975)
* *Psi-Fi* (Seventh Wave) (1975)
* *[[The Love Songs av Peter Hammill|The Love Songs]]* (Peter Hammill) (1984)
* *[[Skin av Peter Hammill|Skin]]* (Peter Hammill) (1985)
* *Gentlemen Prefer Blues* (Hugh Banton, Guy Evans, David Jackson) (1985)
* *[[Everyone You Hold]]* (Peter Hammill) (1997)
* *[[The Union Chapel Concert]]* (Guy Evans, Peter Hammill) (1997)
* *[[Curly's Airships]]* (Judge Smith) (2000)

## Kjelder

**Denne artikkelen bygger på «[[:en:Hugh Banton|Hugh Banton]]» frå ,  den 26. juli 2020.* 
*** oppgav desse kjeldene:*

## Bakgrunnsstoff
* The Organ Workshop